اویان نیوز: میللت وکیلی قنیره پاشایوا آنکارانین قاضی اونیورسیتئتینده خوجالی سویقیریمی ایله باغلی تشکیل ائدیلن کونفرانسدا چیخیش ائدیب.
«قافقازینفو» خبر وئریر کی، میللت وکیلی قنیره پاشایوا آذربایجان خالقینین سویقیریما معروض قالدیغینی دونیانین هر طرفینده یاشایان اینسانلارا داها گئنیش شکیلده دویورماق و بوتون دونیانین خوجالی سویقریمینی بیلمهسی اوچون هر یئرده کونفرانسلار و تدبیرلر تشکیل ائدیلدیینی بیلدیریب. ارمنیلرین ۲۱ ایل اول خوجالیدا دینج آذربایجانلیلارا قارشی سویقیریم تؤرتدیکلرینی و اینسانلیغا قارشی بیر جینایت اولان خوجالی سویقیریمینی اونوتمایاجاغیق و اونوتدورمایاجاغیق-دئیه قئید ائدیب.
” هر کس آذربایجانی بو مؤوضودا دستکلهمهلیدیر. ارمنیستان آذربایجانین ۲۰% تورپاغینی ایشغال آلتیندا ساخلاییر. بو گون ۱ میلیون آذربایجان تورکو ائوینه دؤنه بیلمیر. ارمنیستان بینلخالق تشکیلاتلارین قرارلارینا محل قویمور.»
قنیره پاشایوا بیلدیریب کی، هارادا دوغولماسیندان و هارادا یاشاماسیندان آسیلی اولمایاراق هر بیر تورک اینسانی خوجالی سویقیریمی، قاراباغ حقیقتلرینین، ارمنیستانین ایشغال ائتدیی آذربایجان تورپاقلاریندا تؤرتدیی واندالیزم آکتلارینین دونیایا چاتدیریلماسی، بو سویقیریمی تؤرهدنلرین اؤز لاییقلی جزاسینی آلماسی اوچون چالیشمالیدیر.
۲۰۱۵-جی ایلده قوندارما ائرمهنی سویقیریمینین ۱۰۰ ایللیی موناسیبتیله ارمهنی لوبیسینین داها بؤیوک سیلر گؤسترجیینی دئیهن میللت وکیلی قنیره پاشایوا ۲۰۱۵-جی ایلده تورکسوی-اون مدنیت پایتاختی اولاراق ارمنیستانین ایشغالی آلتیندا اولان و قدیم مدنیت بئشیکلریمیزدن اولان خوجالی و یا شوشا شهرینین اعلان اولونماسینی تکلیف ائدیب.
قافقاز اینفو
azb_Arab azb_Arab azb_Arab azb_Arab azb_Arab azb_Arab